Document ID: 31990R3657

Tarybos reglamentas (EEB) Nr. 3657/90
1990 m. gruodžio 11 d.
dėl bendros kainos kiaulienos skerdenoms taikymo Portugalijoje
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos stojimo aktą, ypač į jo 234 straipsnio 3 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Tarybos reglamento (EEB) Nr. 3653/90, nustatančio pereinamojo laikotarpio priemones, reglamentuojančias bendrą grūdų ir ryžių rinkos Portugalijoje organizavimą [2], 2 straipsnio 1 dalyje numatyta nuo antrojo įstojimo etapo Portugalijoje taikyti bendrą kainą visiems pašariniams grūdams;
kadangi nuo tos pačios dienos vienodą kainą reikėtų taikyti ir kiaulienos skerdenoms, nes ta kaina labai priklauso nuo pašarinių grūdų kainos,
PRIĖMĖ ŠĮ REGLAMENTĄ:
1 straipsnis
Portugalijoje taikytina bazinė kiaulienos skerdenų kaina yra bendra kaina.
2 straipsnis
Šis reglamentas įsigalioja 1991 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. gruodžio 11 d.

Labels: 2
17
18